****

**Община Николаево, обл. Стара Загора, гр. Николаево 6190, ул. „Георги Бенковски“ № 9**

**Телефон 04330 / 2040, e-mail:** [**obnikolaevo@nikolaevo.net**](mailto:obnikolaevo@nikolaevo.net)

**Изх. № 05-00-15 / 11.03.2024 г. Вх. № 27-00-70 / 11.03.2024 г**

**ДО**

**ОБЩИНСКИ СЪВЕТ НИКОЛАЕВО**

**ДОКЛАДНА ЗАПИСКА**

от инж. Константин Костов – кмет на Община Николаево

**Относно**: Промяна в списъка на пътуващи служители за 2024 г. - Приложение № 6, прието с Решение № 40/16.02.2024 г. за приемане на Бюджета на Община Николаево за 2024 г.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

През месец февруари на настоящата година, с Трудов договор № 14 / 30.01.2024 г. сключен с кмета на Община Николаево, на бройка във функция Общи държавни служби, Заместник кмет ФОД, е назначен Милен Попов, с настоящ адрес в град Стара Загора, ул. Д Д №…, ет. ., ап…. - на длъжност заместник кмет „Финанси и общински дейности“.

Поради това, че същия живее в град Стара Загора, във връзка с работата си служителят всеки ден пътува от град Стара Загора до работното си място в град Николаево, поради което има право на транспортни разходи за текущата 2024 г. от дата на назначаването му.

В тази връзка и с оглед поемане на транспортните му разходи от общината, като работодател, следва да вземете нарочно решение в този смисъл и служителят да се допълни в Приложение № 6 от Решение № 40 / 16.02.2024 г. за приемане на Бюджета на Община Николаево за 2024 г.

Предвид на това предлагам Общински съвет - Николаево да вземе следното:

**Р Е Ш Е Н И Е:**

На основание чл. 21, ал. 1, т. 6 и чл. 27, ал. 4 и ал. 5 от Закона за местното самоуправление и местната администрация, чл. 124, ал. 1 от Закона за публичните финанси и в съответствие с чл. 2, ал. 3 от Наредба за условията и реда за съставяне на тригодишна бюджетната прогноза за местните дейности и за съставяне, обсъждане, приемане, изпълнение и отчитане на общинския бюджет и управление на общинския дълг на Община Николаево, Общински съвет – Николаево

**РЕШИ:**

Допълва Списъка на длъжностите и служителите в Общинска администрация, Здравеопазване и Социални дейности, които имат право на транспортни разходи през 2024 г. – съставляващ Приложение № 6 от Решение № 40/16.02.2024 г., както следва:

към дейност „Общинска администрация“ се добавя ред девети със следното съдържание:

|  |  |  |
| --- | --- | --- |
| № по ред | Трите имена | Длъжност |
| *Общинска администрация* | | |
| : | …………………………… | ………………………… |
| 9. | Милен Попов | Зам. кмет ФОД |
| *Здравеопазване* | | |
| : | …………………………… | ………………………… |
| *Социални услуги* | | |
| : | ……………………….. | ……………………………….. |

**С уважение,**

**ИНЖ. КОНСТАНТИН КОСТОВ**

*Кмет на Община Николаево*

Съгласувано с юрист:

Стефан Анков

Изготвил:

Ирена Петкова

Гл.експерт „Бюджет и ЧР“